Zouma 2003-ban kezdett el futballozni a Vaulx-en-Velin csapatánál. 2009-ben a Saint-Étienne játékosává vált, ahol két év múlva már profi szerződést is kapott. A francia U17-es válogatottal részt vett a mexikói vb-n, ahol a legjobb 8 között a későbbi győztes Mexikó ellen búcsúztak. 2013-ban Törökországban U20-as vb-t nyert a csapattal, Zouma a negyeddöntőben gólt is szerzett. A Saint-Etienne színeiben 2011. augusztus 31-én debütált a Girondins Bordeaux ellen 16 évesen. Első bajnoki mérkőzésére az ASSE színeiben 2011. szeptember 17-én került sor, amikor a FC Lorient otthonában 3–0-s vereséget szenvedtek. 2012. november 19-én az OGC Nice otthonában csereként állt be Paoläo helyére, és a mérkőzésen megszerezte első felnőtt gólját.